Eelnõu

**NARVA LINNAVALITSUS**

**KORRALDUS**

Narva ……………..2021 nr

**Kasutusloa andmine (Muru tn 6)**

**1. ASJAOLUD JA MENETLUSE KÄIK**

22.12.2020 laekus ehitisregistri keskkonda läbi vaatamiseks Muru tn 6 krundile püstitatud suvilale ehitisregistri koodiga 121350931, saunale ehitisregistri koodiga 121350933, kogumismahutile ehitisregistri koodiga 221296271 ja kanalisatsioonitorustikule ehitisregistri koodiga 221296270, kasutusloa taotlus nr 2011371/25663-1. Taotlusele on lisatud hoonete auditi aruanne A172\_TJ\_Muru-6\_v04“, audiitor FIE Olga Medvedjeva. Auditi aruande kohaselt suvila ja abihoone on ebaseaduslikult ja ilma projektita ehitatud enne 2013. aastat. Koos taotlusega esitatud auditi aruande hinnangu kohaselt „hoonedvastavad ehitamise ajal kehtinud normidele ja nõuetele, ei ole tuleohtlikud“. Ehitusseadustiku ja planeerimisseaduse rakendamise seaduse § 29 lg 6 kohaselt  ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise auditi tulemusel peab olema võimalik kanda ehitise olulisemad tehnilised andmed ehitisregistrisse ning vajaduse korral tuvastada ehitise vastavus detailplaneeringule või projekteerimistingimustele. Ehitise auditi tellib omanik.

22.12.2020 on ehitisregistri keskkonnas, koduleht www.ehr.ee, genereeritud kasutusloa eelnõu nr 2012371/24149, menetluse nr 242640, ning eelnõu on suunatud kooskõlastamiseks Päästeametile, geodeesia ja maakorralduse, arhitektuuri ja planeerimise ning järelevalve osakonnale.

Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puudused ning kasutusloa taotlus on ehitisregistri elektroonilise keskkonna kaudu puuduste kõrvaldamiseks tagastatud.

31.05.2021 laekus ehitisregistri elektroonilisse keskkonda kõrvaldatud puudustega kasutusloa taotlus nr 2011371/25663-6 ning on genereeritud uus kasutusloa eelnõu nr 2012371/24149-6.

15.06.2021 kooskõlastasid ehitisregistri elektroonilises keskkonnas kasutusloa taotluse kõik kaasatud isikud. Päästeameti Ida päästekeskus kooskõlastas tingimisi, märkusega: „tuletõrje veevõtukoht puudub.“

Tuleohutuse seaduse § 23 lg 2 kohaselt ehitisel peab olema nõuetele vastav veevõtukoht. Nimetatud seadusega § 23 lg 4 kohaselt veeõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning korra kehtestab valdkonna eest vastutav siseministri 18.02.2021 määrusega nr 10.

AÜ Vesna on asutatud eelmise sajandi 80-ndate aastate alguses. Aastate jooksul on AÜ Vesna territooriumil ehitatud ja kasutatud nii aiamaju kui ka teisi majandusehitisi. Tuletõrje veevõtukoha aastaringse kasutamise probleemi lahendamine vastavalt nõudmistele ei ole Muru tn 6 kinnistu omaniku kohustus, kuid nõuetekohase välise tulekustutusveevõtu koha puudumine tekitab kaudset ohtu Muru tn 6 suvilale ja saunale ning muudele Muru tn 6 koosseisu kuuluvatele hoonetele ja rajatistele. Vastavalt Narva Linnavalitsuse 27.08.1999 korraldusele nr 1123-k „AÜ Vesna piiride ja pindala kinnitamine“, sh ka Muru tänava kinnistud kuuluvad AÜ Vesna üldpindala koosseisu. Kehtivatele nõuetele vastav aastaringne veevõtu võimalus tule kustutamiseks AÜ-s Vesna puudub. 10.09.2018 saatis järelevalve osakond aiandusühistule Vesna märgukirja nr 1-13.3.2/3713, milles juhtis tähelepanu tuleohutusseaduses sätestatud nõuetele, sh ka välisele tulekustutusveevõtu kohale ning teatas, et Narva Linnavolikogu võttis vastu aiandusühistutele rahalise toetuse väljamaksmise korra. Korra kohaselt välise tulekustutusveevõtu koha ehitamine kuulub rahalise toetuse nimekirja.Tänase päeva seisuga puuduvad Narva Linnavalitsuses AÜ Vesna territooriumil välise tulekustutusveevõtu koha väljaehitamise kohta andmed.

18.12.2020 Päästeamet täiendavalt kirjalikult selgitas ehitisregistris „tingimisi“ kooskõlastust: „kasutusloa kooskõlastamisest ei keelduta kui üksikelamu või selle juurde kuuluva abihoonel ainsaks puuduseks on välise tulekustutusvee puudumine. Kasutusloa taotlus kooskõlastatakse märkusega haldusaktile ning sõnastus on järgmine: „Ehitusloa ehitusprojektis kirjeldatud tuletõrje veevõtukoht puudub“.

Tuletõrje veevõtukoha rajamine asustusüksuse turvalisuse tagamiseks ei ole aiandusühistute piirkondades suvila ja aiamaja või üksikelamu omaniku ainukohustus. Sellest tingituna Päästeamet väljastab hoone kasutusloa kooskõlastamise märkusega, kus kirjeldab ehitusprojektis esitatud veevõtukoha puudumist.“ (Narva linnavalitsuse dok register nr 12392).

Seega, ehitusseadustiku § 55 kohaselt  puuduvad Muru tn 6 kinnistule püstitatud suvilale ja saunale kasutusloa andmisest keeldumise põhjused.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt annab kasutusloa kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2

kohaselt on järelevalve osakonna põhiülesandeks ehitus- ja kasutuslubade taotluste

menetlemine ning linnavalitsuse vastavasisuliste korralduste ettevalmistamine, mille

alusel toimub ehitusloa või kasutusloa andmine, muutmine, kehtetuks tunnistamine või

andmisest keeldumine.

2.3. Ehitusseadustiku § 51 lõike 1 kohaselt, kui kasutusloakohustusliku ehitise ehitusprojekt sisaldab ehitist, mille kasutamisest peab teavitama, siis asendab kasutusteatist kasutusluba.

**3. OTSUS**

Väljastada Muru tn 6 püstitatud suvilale, saunale, kogumismahuti ja kanalisatsioonirorustikule kasutusluba märkusega “puudub väline tulekustutuse veevõtukoht“

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Narva Linnavalitsuse Arhitektuuri- ja Linnaplaneerimise Ametil teha AÜ Vesna juhatusele teatavaks, et aiandusühistu territooriumil peab olema korraldatud väline tulekustutusveevõtu koht.

4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik Üllar Kaljuste

Linnapea Linnasekretär